1 Jon 3:22.Iesu* Iesu Kasina uru ngai laghe pitila, laghe uela va Vau eteva. ghe kilala va Paresi etoa ngeila ghe nongola va ia ang ghe ghaaghaa oroi taumattu tani asuu, me Jon karika. 2 Me karika va Iesu ghe aasuu, ta kapuna disaepolo atoa.
3 Iesu ghe kasu vulila eJiudia, me ang ghe mene laa saesae eGalilii. 4 God ghe aloanna va eusilaa salana atikirighi esosso elome eSameria. 5 Aitiutiu 33:19; Jos 24:32.Ghe kasukasu elaolao me ghe rekatala tale masaliki eteae la kolokoloa va Sika eSameria, kalakalangina ia tale tuku kosa ateva Jekop ghe taue lao sio ta natuna ta Josep emua arau. 6 Ateo kaikai eteae Jekop ghe kaiela ghe asoaso tale masaliki eteae Iesu ghe kasukasu elaolao etana. Vara me ang ghe maamangoo poli ghe kasula tale aluse salana, me ghe toka siola kalakalangina tale ateo kaikai eteae. Ang ghe pai ngelo sinakala.† pai ngelo sinaka Tale inangari nge Grik, ghaonomina (6) ateva aoa.
7 Kateva vauseni nge Sameria ghe mae sio tani aku, me Iesu ghe uela etana va, "Aku tau mae sio righi manu, me aropi." 8 (Kapuna disaepolo atoa laghe ssola elo masaliki tani poli inana.)
9 Esra 4:1-5.Vauseni nge Sameria ngateva ghe uela etana va, "Io aJiu io me aghi vauseni nge Sameria ngaghi. Vaalua me ulooloo manu etaghi?" (Ghe auliaala llo poli aJiu etoa me aSameria ngatoa karika laghe samasama aitauaa.)
28 Vause ateva ghe velu etokala ateona aikaai manu eteva, me ghe ilou ssola tale masaliki eteae, me ghe uela ta taumattu ngatoa va, 29 "Am mae sio, me am laa tara taumattu ngateva, eaulia ngakapala voto agheelei. Koti ia Mesaea ia?" 30 Taumattu ngatoa tale masaliki eteae laghe lao sio tani taraia.
39 Oroi taumattu nge Sameria tale ia o masaliki erighi laghe aikaaiaala ta Iesu poli vause ateva ghe uela va, "Ia oia taumattu ngateva eaulia ngakapala voto agheelei." 40 Laghe lao sio tani kolomi esarasarakana Iesu va emene toka teeila mua. Liuna avalua o me Iesu ghe mene toka teeilala ghalua nau. 41 Ghe mene oroi ila taumattu nge Sameria ghe aikaaiaala ta Iesu poli inangarina laghe nongola.
43 Iesu ghe toka teela aSameria ngatoa ghalua nau, me ghe kasu vulilala tani mene sae eGalilii. 44 Mat 13:57.Iesu ghe auliaala va, propete ateva, la oneoneainia tale kasina ppae masaliki, me tanganuena karika. 45 Jon 2:23.Liuna avalua o, nau ghe saela eGalilii, laghe masimasila va etoka teeila, poli ila tee laghe saela tale nivelu eitaua ngateae eJerusalem, me laghe tarala voto Iesu ghe gheleila.
46 Jon 2:1-11.Nau ia eGalilii, Iesu ghe mene lao sio eKena, masaliki eteae ghe gheleila manu ghe uaenila. EKapenium, kateva namuu, kapuna tau ngai uungu ia kingi, natuna taita arighi ghe iisiki. 47 Mat 8:5-6.Nau eteva ghe nongola va Iesu ang ghe kasula eJiudia me ang ghe rekatala eGalilii, ghe lao sio tani tara Iesu, me tani koloa va esio ghelei emasina natuna, poli ang ghe ainasiaa tani mate.
53 Me tamane ghe kilala va ia o nau eteva ghalailloo Iesu ghele uela va, "Natum aue etoka." Taumattu ngateva me lo atoa elome tale paa ngalena ateva, laghe aiesoaala ta Iesu.
54 Jon 2:11.Aiaaghaluene ateva o niaimatoongana Iesu ghe gheleiela nau ghe kasula eJiudia me ghe saela eGalilii.
*4:1: Iesu Kasina uru ngai laghe pitila, laghe uela va Vau eteva.
†4:6: pai ngelo sinaka Tale inangari nge Grik, ghaonomina (6) ateva aoa.
‡4:52: 1 kilok Tale inangari nge Grik, ghaituna (7) ateva aoa.
